CELEX: 62019CA0882
Language: el
Date: 2021-10-06 00:00:00
Title: Υπόθεση C-882/19: Απόφαση του Δικαστηρίου (τμήμα μείζονος συνθέσεως) της 6ης Οκτωβρίου 2021 [αίτηση του Audiencia Provincial de Barcelona (Ισπανία) για την έκδοση προδικαστικής αποφάσεως] — Sumal, S.L. κατά Mercedes Benz Trucks España, S.L. (Προδικαστική παραπομπή – Ανταγωνισμός – Aποκατάσταση της ζημίας που προκλήθηκε από σύμπραξη ή πρακτική απαγορευόμενη από το άρθρο 101 ΣΛΕΕ – Προσδιορισμός των οντοτήτων που ευθύνονται για την αποκατάσταση – Αγωγή αποζημιώσεως η οποία στρέφεται κατά της θυγατρικής μιας μητρικής εταιρίας και η οποία ασκήθηκε κατόπιν αποφάσεως διαπιστώνουσας τη συμμετοχή της μητρικής και μόνον εταιρίας σε σύμπραξη – Έννοια της «επιχειρήσεως» – Έννοια της «οικονομικής ενότητας»)

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/7
            
         
      Απόφαση του Δικαστηρίου (τμήμα μείζονος συνθέσεως) της 6ης Οκτωβρίου 2021 [αίτηση του Audiencia Provincial de Barcelona (Ισπανία) για την έκδοση προδικαστικής αποφάσεως] — Sumal, S.L. κατά Mercedes Benz Trucks España, S.L.
      (Υπόθεση C-882/19) (1)
      
      (Προδικαστική παραπομπή - Ανταγωνισμός - Aποκατάσταση της ζημίας που προκλήθηκε από σύμπραξη ή πρακτική απαγορευόμενη από το άρθρο 101 ΣΛΕΕ - Προσδιορισμός των οντοτήτων που ευθύνονται για την αποκατάσταση - Αγωγή αποζημιώσεως η οποία στρέφεται κατά της θυγατρικής μιας μητρικής εταιρίας και η οποία ασκήθηκε κατόπιν αποφάσεως διαπιστώνουσας τη συμμετοχή της μητρικής και μόνον εταιρίας σε σύμπραξη - Έννοια της «επιχειρήσεως» - Έννοια της «οικονομικής ενότητας»)
      (2021/C 490/04)
      Γλώσσα διαδικασίας: η ισπανική
      
         Αιτούν δικαστήριο
      
      Audiencia Provincial de Barcelona
      
         Διάδικοι στην υπόθεση της κύριας δίκης
      
      Sumal, S.L.
      
         κατά
      
      Mercedes Benz Trucks España, S.L.
      
         Διατακτικό
      
      
                  1)
               
               
                  Το άρθρο 101, παράγραφος 1, ΣΛΕΕ έχει την έννοια ότι ο ζημιωθείς από αντίθετη προς τους κανόνες του ανταγωνισμού πρακτική επιχειρήσεως δύναται να ασκήσει αγωγή αποζημιώσεως αδιακρίτως κατά της μητρικής εταιρίας στην οποία η Ευρωπαϊκή Επιτροπή έχει επιβάλει, με απόφαση, κυρώσεις λόγω της πρακτικής αυτής ή κατά θυγατρικής της εταιρίας αυτής, την οποία δεν αφορά η εν λόγω απόφαση, καθόσον αποτελούν, από κοινού, οικονομική ενότητα. Η οικεία θυγατρική εταιρία πρέπει να έχει τη δυνατότητα να προβάλει λυσιτελώς τα δικαιώματά της άμυνας, προκειμένου να αποδείξει ότι δεν ανήκει στην εν λόγω επιχείρηση και, σε περίπτωση που η Επιτροπή δεν έχει εκδώσει απόφαση κατ’ εφαρμογήν του άρθρου 101 ΣΛΕΕ, δικαιούται επίσης να αμφισβητήσει το υποστατό της προβαλλόμενης παραβατικής συμπεριφοράς.
               
            
                  2)
               
               
                  Το άρθρο 101, παράγραφος 1, ΣΛΕΕ έχει την έννοια ότι αντιτίθεται σε εθνική ρύθμιση η οποία προβλέπει τη δυνατότητα καταλογισμού της ευθύνης για τη συμπεριφορά μιας εταιρίας σε άλλη εταιρία μόνο στην περίπτωση που η δεύτερη εταιρία ελέγχει την πρώτη.
               
            
         (1)  ΕΕ C 87 της 16.3.2020.